एम्पायर स्टेट बिल्डिङ्ग

एम्पायर स्टेट बिल्डिङ्ग छगु १०२जाःगु स्काइस्क्रेपर ख। थ्व छेँ मिदताउन म्यानह्यातन, न्युयर्क सिटीइ फिफ्त एभेन्यु व ३४थ् स्ट्रिट, म्यानह्यातनया इन्तर्सेक्सनय् ला। थुकिया रुफ हाइत १,२५ फिट (३८१ मितर) दु धाःसा एन्तेना स्पाइर नापं थुकिया जाः १,४५४ फित (४४३.२ मितर) दु। थुकिया नां न्युयर्कया निकनेम एम्पायर स्टेटं वःगु ख। थ्व छेँ हलिंया दकले तजाःगु बिल्डिङ्गया रुपय् ४०दँ तक्क अर्थात थुकिया सन् १९३१स निर्माण निसें सन् १९७२या वर्ल्ड ट्रेड सेन्टरया नर्थ बिल्डिङ्गया निर्माणतक्क जुयाच्वन। सेप्टेम्बर ११या आक्रमण धुंका थ्व बिल्डिङ्ग हानं छक न्युयर्कया दकले तजाःगु बिल्डिङ्ग जुवन। तर वान वर्ल्द ट्रेड सेन्टरया निर्माण धुंका हानं छक थ्व बिल्डिङ्ग न्युयर्कया दकले तजाःगु बिल्डिङ्ग मजुल। एम्पायर स्टेट बिल्डिङ्ग आःया ईले निर्माण पूवनेधुंगु बिल्डिङ्गय् विलिस टावर, शिकागो व ट्रम्प टावर शिकागो धुंका संरा अमेरिकाया दकले तज्जाःगु बिल्डिङ्ग ख। 

लिधंसा

पुचः:आर्किटेक्चर
पुचः:न्युयर्क सिटी
पुचः:स्काइस्क्रेपर